Versindaba » fokofpolisiekar
Posts Tagged ‘fokofpolisiekar’
Andries Bezuidenhout. Voëlvry tot Fokofpolisiekar
Ek het gisteraand die nuwe doccie oor Fokofpolisiekar gesien – die titel is Fokofpolisiekar: Forgive them for they know not what they do. Toevallig het ek ook die naweek Koos Kombuis se Tyd van die Kombi’s gelees. Dis vreemd hoeveel ooreenkomste daar is, veral as dit kom by die liefde-haat verhouding met ŉ sekere rigiede definisie van Afrikanerdom. As iemand wat so tussen die twee fenomene sit (Voëlvry en Fokofpolisiekar), is dit vir my vreemd hoe elke generasie dieselfde ou demone (of is dit nou engele?) moet doodmaak, maar ook hoe elke generasie dink hulle doen dit vir die eerste keer. Ek was verstom toe die lede van Fokofpolisiekar praat oor hoe hulle gelag het oor die moontlikheid van punk in Afrikaans. Maar dan weer, toe Koos (dis nou Neil Goedhals, Marcel van Heerden en kie.) gespeel het, was hulle nog baie jonk. En Plank, Joburg tydgenote, het in ware punktradisie nooit so ver gekom om iets op te neem en dit wyd te bemark nie. Wat Fokofpolisiekar baie beter reggekry het as voorgangers soos Koos of Plank, is uitstekende bemarking. Nietemin, die feit dat soveel temas van Voëlvry tot Fokofpolisiekar herhaal, wys dalk net hoe sterk rigiede Afrikaneridentiteite is en dat die instellings wat dit in stand hou (kerke, skole, suburbs) veel lewenskragtiger is as wat ŉ mens as buitstaander sou dink.
Tags: fokofpolisiekar, Fokofpolisiekar: Forgive them for they know not what they do, Koos Kombuis, Voëlvry
Posted in Uncategorized | Comments Off on Andries Bezuidenhout. Voëlvry tot Fokofpolisiekar
Andries Bezuidenhout. Kan jy Aberdeen spel?
kan jy “apatie” spel?
en vir hom sê ons het hom nie meer nodig nie
plaas my in ‘n boks en merk dit “veilig”
Op soek na bogenoemde liriek op die web (ek’s te lui om dit te tik) kom ek toe af op ŉ weergawe wat lees: “Kan jy Aberdeen spel?” Dis natuurlik Fokofpolisiekar se “Hemel op die platteland,” en dis apatie, nie Aberdeen nie.
Daar’s twee weergawes van “Hemel op die platteland” opgeneem; ‘n rock weergawe en ŉ akoestiese weergawe. Ook twee video’s.
Kyk die oorspronklike rock weergawe hier:
En die akoestiese een hier:
Hoekom is dit dat die tweede een my steeds so vang? Die trompoppies, die soldate, rugby, Zoeloedansers? Dis vreemd hoe ŉ liriek soveel meer sê as jy ŉ paar eenvoudige beelde byvoeg.
Tags: fokofpolisiekar, Hemel op die platteland
Posted in Uncategorized | Comments Off on Andries Bezuidenhout. Kan jy Aberdeen spel?